钦定古今图书集成/明伦汇编/氏族典/第494卷 > 《廖用贤尚友录》 > 郑羲
## 钦定古今图书集成/明伦汇编/氏族典/第494卷 > 《廖用贤尚友录》 > 郑羲

按《魏书郑羲传》，“羲字幼𬴊，荥阳开封人，魏将作大匠
浑之八世孙也。曾祖豁，慕容垂太常卿。父晔，不仕。羲
高宗末拜中书博士。天安初，参元石军事，迁中书侍
郎，以功赐爵平昌男。高祖初，兼员外散骑常侍，出为
安东将军、西兖州刺史，多所受纳。文明太后为高祖
纳其女为嫔，征为秘书监。太和十六年卒，谥文灵。羲”
五兄：长白𬴊，次小白，次洞林，次叔夜，次连山，并恃豪
门，多行无礼。白𬴊孙道栗，随郡太守；小白，中书博士。